২০১৫ সালের ১৮ নবেম্বর সুপ্রীমকোর্ট সালাহউদ্দিন কাদের চৌধুরী এবং আলী আহসান মোহাম্মাদ মুজাহিদের রিভিউ রায় প্রকাশ করে। দুটি গুরুত্বপূর্ণ রায় প্রকাশের আগে ও পরে বেশ কয়েকটি হত্যাকা-ের ঘটনা ঘটে। ৪ সেপ্টেম্বর চট্টগ্রামে এক ফকির (দরবেশ) এবং তার সহযোগীকে হত্যা করা হয়। ৫অক্টোবর পাবনার ঈশ্বরদীর ফেইথ বাইবেল যাজক লুক সরকারকে গলা কেটে হত্যা চেষ্টা হয়। একই দিনে রাধানীতে বিদ্যুত উন্নয়ন বোর্ডের সাবেক চেয়ারম্যান মুহম্মদ খিজির খানকে ঘরে ঢুকে গলা কেটে হত্যা, যাকে অনেকই ‘পীর’ বলে মান্য করত। ২২ অক্টোবর রাজধানীর গাবতলীতে পুলিশী তল্লাশি চলাকালে এক সাব-ইন্সপেক্টরকে ছুরিকাঘাতে হত্যা। ৩১ অক্টোবর, জাগৃতি প্রকাশনীর স্বত্বাধিকারী ফয়সাল আরিফিন দিপনকে কুপিয়ে হত্যা। একই দিনে কয়েক মিনিটের ব্যবধানে ঢাকার লালমাটিয়ায় শুদ্ধস্বর প্রকাশনীর লেখক আহমেদুর রশিদ টুটুলসহ আরেকজন ব্লগার ও লেখকে হত্যা চেষ্টা।